google/wiki40b huggingface dataset:
Ferjesambandet Drag–Kjøpsvik

Drag–Kjøpsvik er et ferjesamband langs riksvei 827. Det krysser Tysfjorden i Ofoten, mellom Drag og Kjøpsvik ferjekaier i Tysfjord Kommune. Strekningen drives av Torghatten Nord. Sambandet går parallelt med ferjestrekningen Bognes–Skarberget langs Europavei 6.
Overfartstiden er 45 minutter, den blir betjent av MF «Vardehorn», med 9 avganger daglig i hver retning. 2014 var årsdøgnstrafikken 173 kjøretøyer.
Det er planer på fast forbindelse over Tysfjorden. Et av forslagene er en 13 km lang undersjøisk tunnel nær dagens fv 827-ferge. Det realiseres sannsynligvis ikke før 2030. Se også Tysfjorden#Fergefri E6.
Atlantia

Atlantia SpA er et italiensk investeringsselskap som bygger og forvalter bomveier og drifter lufthavner.
Selskapets største virksomhet er datterselskapet Autostrade per l'Italia, som er Italias største konsesjonsinnehaver for avgiftsbelagte motorveier. Et annet datterselskap er Autostrade of Virginia, stiftet i 1993, som inngår i et konsortium som driver Dulles Greenway i Virginia i USA.
Atlantia er siden 1999 notert på Borsa Italiana, Milanos fondbørs. Den største eieren, med omkring 43 prosent av kapitalen (2007), er Sintonia, som er et holdingselskap for familien Benetton.
Per 2018 forvaltet konsernet 5 000 kilometer bomveier i Italia, Brasil, Chile, India og Polen, og driftet lufthavner i Italia og Frankrike.
Australian Military Court

Opprettelse

AMC ble etablert da Australias parlament vedtok en endringslov til den militære disiplinærlov, som trådte i kraft 1. oktober 2007. Loven erstattet det tidligere systemet med individuelt sammenkalte krigsretter og militære forhørsretter med en ny, permanent domstol, AMC.

Struktur

Den permanente domstolen bestod av en justitiarius, to permanente militære dommere og et panel av militære reservedommere. Den første justitiarius var brigader Ian Westwood, som ble tatt i ed sammen med de to faste militære dommerne (oberst Peter Morrison og oberstløytnant Jennifer Woodward) 1. oktober 2007.
Avhengig av overtredelsens art og alvorlighet, la lovendringen opp til et differensiert system der saker kunne prøves for en dommer alene eller, i de groveste sakene, for en militær jury. Domstolen hadde sete i hovedstaden Canberra, men var i stand til å høre saker hvor som helst i Australia og på krigsskueplasser der australske styrker tjenestegjorde.

Strid mot grunnloven

AMC ble kjent grunnlovsstridig i saken Lane v. Morrison som tok til 16. januar 2009. Høyesterett fant at endringsloven som opprettet domstolen ikke var gyldig, da den var i strid med den australske grunnlovens kapittel 3. Etter høyesterettsavgjørelsen bestemte regjeringen seg for å gjeninnføre det opprinnelige systemet med individuelle krigsretter, inntil det er blitt gjennomført en grundig vurdering av det militære rettsvesenet.
Elaphidiini

Utseende

Middelsstore, stort sett lyst brunlige trebukker, sjeldnere mørke med metallisk glans. Kroppsbygningen varierer mye men de fleste er nokså spinkle med pronotum minst så langt som bredt. Antennenene varierer i lengde fra halve kroppslengden til betydelig lengre enn kroppen.

Levevis

Larvene lever i død ved, mest av løvtrær.

Utbredelse

Slekten Cordylomera er utbredt i Afrika. Alle de øvrige slektene i Elaphidiini i snever forstand er amerikanske, utbredt fra det sørvestlige USA og sørover. Artene som ofte blir plassert i Phoracanthini er for det meste utbredt i Australia, men med én slekt i Afrika og én i Asia.
Takafumi Kanazawa

Karriere

Takafumi Kanazawa startet sin profesjonelle karriere i Ventforet Kofu i 2004. Han har også spilt for Mito HollyHock og Grulla Morioka.
Gloomy Sunday

«Gloomy Sunday» (Szomorú Vasárnap) er en sang skrevet av den ungarske pianisten Rezső Seress. På engelsk har sangen fått tilnavnet den ungarske selvmordssangen etter mange rykter og ubekreftede historier om mennesker som begikk selvmord etter å ha hørt sangen.
Seress spilte inn sangen i 1933 da han satt ved pianoet en søndag, etter at hans forlovede hadde forlatt ham. Han var også deprimert over at ingen musikkutgivere var interesserte i hans musikkverk.
Seress sendte en kopi av «Gloomy Sunday» til et musikkforlag. Denne gangen hadde han større håp om at sangen skulle bli akseptert, enn det han hadde hatt til sine andre sanger, men noen dager senere ble han atter igjen avvist, med meldingen: «Gloomy Sunday has a weird but highly depressing melody and rhythm, and we are sorry to say that we cannot use it.» Han sendte sangen til en annen utgiver og denne gangen ble Gloomy Sunday akseptert.
Seress begikk selvmord i 1968.
Det er blitt innspilt 79 forskjellige versjoner av sangen, og i 1999 hadde den tysk-ungarske filmen Gloomy Sunday - A Song of Love and Death (originaltittel: Ein Lied von Liebe und Tod) premiere. Filmens handling er lagt til Budapest under andre verdenskrig og forteller en oppdiktet historie om sangen Gloomy Sunday.

Sammenheng mellom sangen og selvmord

Mange vandrehistorier der sangen angivelig skulle ha utløst selvmord begynte å florere i 1930-årene. En teori går ut på at utgivelsen av sangen var sammenfallende i tid med økonomisk depresjon og nedgangstider generelt med tilhørende økningen i antall selvmord. Pressen rapporterte minst 19 selvmord i Ungarn og USA som skulle være utløst av sangen, men disse historiene er svært vanskelige å bekrefte eller dokumentere. Ingen studier har kunnet finne noen klar sammenheng mellom sangen og selvmord.
BBC forbød Billie Holidays versjon av sangen spilt på radio i 1940-årene med begrunnelsen at den var skadelig for moralen i krigstid. Den instrumentale versjonen var imidlertid tillatt å spille. Først i 2002 ble BBCs forbud mot å spille sangen opphevet.
Algoritmeanalyse

Algoritmeanalyse er en betegnelse innenfor informatikken på mengden av [[Systemressurs
|ressurser]] (tid og datalagring) som er nødvendig for utførelsen av algoritmer. De fleste algoritmer er konstruert for å arbeide med en innmatning av tilfeldig lengde. Effektiviteten er vanligvis uttrykt som en funksjon relatert til lengden på innmatningen og antall trinn (tidskompleksitet) eller datalagringens lokasjoner (romkompleksitet).
Begrepet «algoritmeanalyse» ble skapt av den amerikanske informatikeren Donald Knuth den 4. november 1969.
1. juli

Navnedag

Ask, Embla.
Ningbo Lishe internasjonale lufthavn

Ningbo Lishe internasjonale lufthavn (forenklet kinesisk: 宁波栎社国际机场, pinyin: Níngbō Lìshè Guójì Jīchǎng) (NGB / ZSNB) er hovedflyplass for Ningbo, en storby i provinsen Zhejiang i Folkerepublikken Kina.
Byggingen av 1985 ble vedtatt av den kinesiske regjering i 1985, og den ble åpnet i 1990. I juli 1992 begynte man med internasjonale flyvninger, til Macao med videre codeshare direkte til Taipei og Kaohsiung.
Roman Czerniawski

Liv

Czerniawski ble uteksaminert i slutten av 1930-årene fra Wyższa Szkoła Wojenna (WSWoj), et militært akademi i Warszawa. Som en tidligere offiser i det polske luftforsvaret, meldte han seg frivillig til å lage et alliert spionasjenettverk i Frankrike i 1940. Han organiserte, sammen med Mathilde Carré, rekruttering av agenter. Dette nettverket fikk kodenavnet Interallie.
Czerniawski ble sendt til Storbritannia for å bli intervjuet av polsk etterretningstjeneste, og han møtte deretter general Sikorski, og ble presentert for Virtuti Militari. Han var tilbake i Frankrike etter å bli sluppet ut i fallskjerm i november 1941.
Den 17. november 1941 arresterte en gruppe i Abwehr under ledelse av Hugo Bleicher, Czerniawski og deretter Carré. Nettverket var blitt avdekket på grunn av en sikkerhetssvikt. En rekke medlemmer av Interallie ble avslørt etter at Carré valgte å samarbeide med tyskerne. Czerniawski og andre ble fengslet.
Etter å ha blitt tilbudt sikkerhet av tyskerne, ble Czerniawski sendt til England som agent. Her kontaktet han britiske myndigheter. Han ble informert av britiske (MI6) og polske myndigheter om den manglende sikkerhet i organisasjonen i Frankrike. Deretter ble han ansatt som dobbeltagent av MI5 med kodenavn "Brutus" .
Hans sterke anti-russiske holdning førte til tvil om hans lojalitet. Polske myndigheter arresterte og fengslet ham for forræderi. MI5 produserte da en dekkhistorie om at han hadde vært fengslet av "antibolsjevikiske" polakker.
En polsk krigsrett fant ham skyldig i grov ulydighet, men for å holde saken skjult dømte den ham til kun to måneders fengsel. MI5 tvilte på hans pålitelighet og var bekymret for at tyskerne ville fatte mistanke som følge av hans raske løslatelse. Han fikk ikke lenger tillatelse til å operere radio alene, og han ble bare brukt for distribusjon av mindre viktig informasjon. Tyskerne fikk tillit til ham og i desember 1943 bestemte britene seg for å bruke Brutus til distribusjon av viktig informasjon.
Han spilte en viktig rolle før den allierte invasjon i Normandie i 1944. Brutus ga falsk informasjon til tyskerne, som en del av Fortitude South, en plan som skulle overbevise Tyskland at de allierte ville invadere i Pas de Calais.Etter krigen bodde han i Storbritannia og skrev The Big Network publisert i 1961.
Czerniawski døde i London, 26. april 1985, i en alder av 75 år. Han ble gravlagt i Newark-on-Trent i Newark kirkegård for RAF.
Pleuraempyem

Symptomer

Symptomer på pleuralt empyem kan variere i alvorlighetsgrad. Typiske symptomer er: hoste, feber, brystsmerter, svetting og kortpustethet.
Clubbing av negler kan være til stede ved kroniske tilfeller. Det er en dempning ved perkusjon og reduserte respirasjonslyder på den berørte side av brystkassen. Andre diagnostiske verktøy omfatter leukocyttall, røntgen thorax, CT thorax og ultralyd.

Diagnose

Diagnosen kan bekreftes ved torakocentese, (lungedren), puss eller bare blakket pleuraeksudat ved aspirasjon. Pleuravæsken har vanligvis en leukocytose, lav pH (<7,20), lav glukose (<60 mg / dL), en høy LDH (melkesyre-dehydrogenase), forhøyet proteininnhold og kan inneholde mikroorganismer.

Behandling

Definitiv behandling for pleuraempyem innebærer drenering av den infiserte pleuravæsken. Et thoraxdren kan settes inn, ofte veiledet av ultralyd. Antibiotika settes intravenøst. Hvis dette ikke er tilstrekkelig, kirurgisk rensing (debridement) av pleurarommet kan være nødvendig. Dette gjøres ofte ved torakoskopi, men dersom sykdommen er kronisk, kan det være nødvendig med en begrenset torakotomi for å tømme empyemet og fjerne fibrinopurulent eksudat fra lungen og brystveggen. Av og til er en full torakotomi, dekapsulering og pleurektomi nødvendig. En sjelden gang må en lungelapp fjernes. Ved empyem har thoraxdren har en tendens til å bli tett. For å løse dette problemet, vil kirurgen ofte plassere tykke dren, eller mer enn ett dren. Hvis et thoraxdren går tett ved empyem kan det føre til gjenansamling av puss og infisert materiale, klinisk forverring, organsvikt og til og med død. Håndtering av tett dren er spesielt viktig etter behandling for empyem.
Ruka

Ruka er et av Finlands største vintersportssteder, og ligger i Kuusamo kommune, cirka 25 km nord for tettstedet Kuusamo, ikke langt fra Oulanka nasjonalpark. Skihoppanlegget Rukan hyppyrimäet ligger i Ruka.
Ford Cosworth

Racing

Cosworth begynte å bygge om Ford-motorer allerede i 1959, for Formel Junior-biler. De har blitt laget et variert utvalg i forskjellige motorer bygget på Ford-motorer til racingbruk i forskjellige biler, også Formel 1.

Standardbiler

I 1969 bygget de en DOHC-motor med 16-ventiler til Ford Escort Mark I. På midten av 1980-tallet kom Ford RS200 med Cosworth-motor, som så ble erstattet av Ford Escort RS Cosworth som ble bygget fra 1992 til 1996. I 1986 kom Ford Sierra RS Cosworth, bygget for Gruppe A racing. 500 av disse ble bygget om i 1997 til Sierra RS500 Cosworth, hvor ytelsen ble økt fra 204 HK til 224 Hk. Fra 1990 kom en Ford Scorpio modell med Cosworth-motor, frem til 1998, da Scorpio gikk ut av produksjon.
Dobrowolski (forskningsstasjon)

Dobrowolski (polsk: Stacja im. Antoniego Bolesława Dobrowolskiego; Oazis, russisk: Оазис) er en tidligere polsk forskningsstasjon i Antarktis, beliggende ved innsjøen Algae Lake i den delvis isfrie oasen Bunger Hills i Queen Mary Land. Den ble etablert i februar 1959 ved at Polen overtok den sovjetiske stasjonen Oazis som hadde blitt benyttet 1956–1958.

Oazis

Den åpnet 15. oktober 1956 og bestod av to bygninger for en bemanning på åtte personer. Basen var i bruk til utgangen av 1958. Stasjonen ligger 360 kilometer øst for den russiske basen Mirnyj.
Den ble overtatt av Polen i januar 1959 og omdøpt Stacja im. Antoniego Bolesława Dobrowolskiego.
Et magnetisk observatorium med en plakett til minne om åpningen av stasjonen er oppført på Antarktistraktatens liste over historiske steder og kulturminner i Antarktis.

Dobrowolski

Basen består av to bygninger for en bemanning på åtte personer. På grunn av vanskelig tilgjengelig, ble stasjonen bare benyttet en kort periode. I februar 1979 ble stasjonen tatt i bruk igjen, men et forsøk på å overvintre mislyktes og mannskapet måtte evakueres til den sovjetiske stasjonen Mirnyj 360 kilometer lenger vest.
Stasjonen er oppkalt etter den polske geofysikeren og meteorologen Antoni Bolesław Dobrowolski.
Om lag sju kilometer vest for Dobrowolski har Australia siden 1986 drevet sommerbasen Edgeworth David Base.
En betongsøyle oppført av den første polske antarktisekspedisjonen for å gjennomføre gravitasjonsmålinger i januar 1959 er oppført på Antarktistraktatens liste over historiske steder og kulturminner i Antarktis.
Berts bravader

Handling

Bert går i 7. klassetrinnet (7A), og har sommerferie. I slutten av boken går han i 8. klassetrinnet (8A), og er betatt av Emilia.
Jevgenij Grisjkovets

Biografi

Grisjkovets studerte filologi ved Kemerovos statlige universitet. I 1990 etablerte han det uavhengige teateret Lozja, hvor det ble satt opp ti teaterstykker. I 1998 flyttet han til Kaliningrad, hvor hans første enmanns-teaterstykke, «Hvordan jeg spiste en hund» (Как я съел собаку) ble oppført. Stykket høstet stor anerkjennelse og i 2000 ble Grisjkovets tildelt den statlige «Gullmasken» (Золотая маска) for den mest innovative oppsetningen det foregående året. I 2004 publiserte Grisjkovets sin første roman «Skjorten» (Рубашка, 2004), ble utpekt til årets debut av juryen for litteraturpremien Årets bok (Книга года). Han har også spilt i ulike filmer og sluppet flere album med bandet «Bigudi» (Бигуди).

Forfatterskap

Grisjkovets’ forfatterskap er preget av hans egen biografi, og særlig forholdet mellom Sibir, hvor han vokste opp, og Moskva hvor han arbeider. Debutromanen «Skjorten» handler om en ung arkitekts dag i Moskva, hvor han slites mellom utfordringer på jobben og en kamerat som kommer på besøk fra hjembyen i Sibir. Kortromanen «Elver» (Реки, 2005) fra året etter, handler om en ung gutt som vokser opp i en sibirsk småby.
«Skjorten» er preget av forfatterens detaljfokus, som i tilfellet med den skjorta romanen har fått sitt navn fra. Hovedpersonen Sasja tar fra morgenen av på seg den nest beste av de to rene skjortene han har igjen, men gleden av en ren skjorte spoleres etter at han har vært hos frisøren og noen løshår har sneket seg ned bak kraven i nakken. Senere på dagen skal skjorta bli både svett og skitten, men den er hele tiden påtakelig tilstedeværende. Hans forfatterskap er dessuten preget av humor, noe som også går igjen i skuespillene, og et enkelt, naivistisk språk.
Fedaelva

Elvas løp

Elva har utspring fra Stemtjørn, sørvest for Krågeland. Den renner sørover gjennom en trang og for det meste skogkledt dal ned til Urddalsvatnet, og videre ned til Gyland. Her blir dalen videre og flatere, og elva renner i et meanderende løp gjennom jordbruksområdene ned mot Kongevollvatnet, hvor den danner et elvedelta ved munningen.
Etter Kongevollvatnet, hvor Fedaelva mottar flere sideelver, renner elva videre mot sør, først gjennom en rekke små, avlange vatn og loner, før den gjennom Frøytlandsfossen, Høylandsfossen og Holefossen faller ned mot tettstedet Feda. Etter Holefossen renner elva sørover gjennom Feda, og på denne siste strekningen før munningen har elva svært lite fall og inneholder brakkvann. Elva deler bygda i to, med de fleste beboere på solsiden. Langs denne delen av elva ligger en rekke boliger, sommerhus og de karakteristiske sjøbodene. I denne delen av Vest-Agder er det lite forskjell i tidevannet, og det legger til rette for denne typen sjøboder med båtparkering.
Elva rant imidlertid ganske høy i 2016, og både ødela den gamle broen fra Sørlandske hovedvei og forårsaket at mange båtstøer ble oversvømt, da det ble springflo samtidig.

Vannkraft

Høylandsfossen ble i 1948 utbygd til kraftproduksjon og Kongevollvatnet ble regulert som magasin for Høylandsfoss kraftverk. I 2013 ble det gitt konsesjon for bygging av Frøytlandsfoss kraftverk, samt til en utvidelse av Høylandsfoss kraftverk.

Fiske

Fedaelva var tidligere ei god lakseelv, men fisket er forringet. Elva var tidligere åpen for laksefiske i august, men i 2011 stengte fylkesmannen Fedaelva for fiske siden det ikke forelå noen fangstrapportering.
Oslo Patentkontor

Oslo Patentkontor AS er et privat konsulentfirma som bistår norske og internasjonale selskaper og privatpersoner med å ivareta forretningsideer gjennom patenter, varemerker, design og annet, f.eks. markedsrett, domene, foretaksnavn, opphavsrett, planteforedlerrett, etc.
Firmaet har røtter tilbake til 1911, og er et av landets fem største patentkontorer med ca. 38 ansatte.
Srđan Pecelj

Karriere

Srđan Pecelj startet sin profesjonelle karriere i FK Velež Mostar i 1991. Han har også spilt for Røde Stjerne Beograd, FC Barcelona B, Shimizu S-Pulse, Inter Zaprešić og FC Admira Wacker Mödling.
Royal Military Police

Royal Military Police (RMP, «Det kongelige militærpoliti») er den britiske hærens militærpoliti. Medlemmene kalles gjerne Redcaps, fordi de bærer enten en tradisjonell hatt som er rød på toppen eller rød beret. De bar også røde bandolærer inntil 1992, da de ble tatt inn i Adjutant General's Corps og skiftet til blå og røde bandolærer. Tidligere bar de også, som de fleste andre militærpolitistyrker, også hvite bandolærer, men i dag har de en mer moderne uniform som minner om de som brukes av vanlige britiske politistyrker.

Historie

RMPs historie starter med at William av Cassingham den 28. mai 1241 ble utnevnt til Sergeant of the Peace av Henrik III. Tittelen ble etterhvert endret til Provost Marshal, som fortsatt er tittelen til lederen av militærpolitiet. Han fikk noen soldater til å assistere seg, og dette ble en tradisjonsbasert ordning frem til Napoleonskrigene. Da formaliserte hertugen av Wellington systemet, men det var fortsatt en fleksibel og uregelmessig ordning. 
Først i 1877 ble det opprettet en regulær militærpolitistyrke, Military Mounted Police (MMP). I 1885 fulgte Military Foot Police. De var formelt sett to forskjellige enheter, men fungerte i praksis som én. I 1926 ble de slått sammen, og den nye organisasjonen fikk navnet Corps of Military Police (CMP). 28. november 1946 ble navnet endret til Corps of Royal Military Police, som en hedersbevisning etter deres innsats i andre verdenskrig. 
6. april 1992 mistet korpset sin selvstendige status, og ble underlagt Adjutant General's Corps. De fikk dog beholde avdelingsnavnet Royal Military Police, det gamle enhetsmerket og andre spesielle tegn som de røde hattene.

Struktur

RMP ledes av Provost Marshal, som av rang er brigadér. Hver underenhet har så en deputert eller assisterende Provost Marshal. RMP er delt inn i enheter som kalles Provost Companies, som i sin tur er delt i tropper. Til tider har disse blitt gruppert i regimenter. Troppene ledes av stabssersjanter. Alle underoffiserer i RMP får så snart de er ferdige med opplæringen rang som fungerende visekorporal, slik at de aldri står nederst i det militære hierarkiet. Tidligere var offiserene tilknyttet andre avdelinger i hæren, men de kan nå skrives direkte inn i RMP.
Medlemmer av RMP sverger ikke politieden, og de har ikke politimyndighet utenfor militært område. 
Organisasjonen er delt i tre grener. De fleste medlemmene tilhører General Police Duties (GPD), som tar seg av uniformert vakthold og sikkerhetsoppdrag. Special Investigation Branch (SIB) er en etterforskningsenhet, mens Close Protection (CP) utfører livvakttjeneste for høyere offiserer og andre i utsatte områder. 
Hovedkvarteret og opplæringssenteret ligger på Roussillon Barracks i Chichester.
Jan Gunnar Hoff

Utdannelse

Hoff er utdannet ved jazzlinja ved Norges teknisk-naturvitenskapelige universitet under Terje Bjørklund (1986–89) og i komposisjon fra Norges musikkhøgskole (2001).

Tidlige år i nord

Han debuterte på Ad Lib Jazzklubb (1976) i Bodø med egen trio. Han spilte også med artister som Jon Christensen og Jon Eberson i 1977–78, i lokale jazzprosjekter. Med  Finn Sletten og Kåre Garnes/Terje Venaas spilte han i Trio Nord 1990–92, som også turnerte med Marit Sandvik og Karin Krog i Skandinavia. Han debuterte ved Festspillene i Nord-Norge 1992) med egen suite. Hoff ga ut soloplatene Syklus (Odin Records, 1993), Moving (Curling Legs, 1995) og Crosslands (Curling Legs, 1998). Hoff var med på å starte The Groove Valley JazzCamp i Beiarn sør for Bodø, og var kunstnerisk leder 2005–09. Videre startet han Bodø Jazz Open i januar 2011, og er festivalsjef og utøver.

Jan Gunnar Hoff Group

Jan Gunnar Hoff Group med Audun Kleive, Bjørn Kjellemyr, Knut Riisnæs, Trond Kopperud, Tor Yttredal og Celio de Carvalho, debuterte ved Nordland Musikkfestuke i 1993 som kvartett. Med  Per Jørgensen debuterte de ved Vossajazz i 1995, da også Tore Brunborg ble med, samt Mathias Eick og  Børge Petersen-Øverleir. De ga ut In town (Curling Legs, 2003) og spilte på EBUs konserter, TV fra Moldejazz i 1996 og i 2001 med Pat Metheny på Moldejazz.

Andre ting

Hoff turnerte 2007–08 Ukraina og Estland med gitaristen Mike Stern, og ga ut plater og konserter med Maria Joao. Med slagverkeren Alex Acuna fra Weather Report og bassisten Per Mathisen har han turnert og laget plater siden 2009.
Cheiroplatys nitidus

Utseende

En middelsstor, bred og kraftig, mørkbrun hornbille. Hannen har fremre del av pronotum kraftig uthulet, med en firkantet tann i midten foran. Denne gropa har nettmasket mikroskulptur, forøvrig er den glatt og blank. Hunnen mangler denne gropa og kan ligne på en tordivel. Arten er ytre sett svært lik på Cheiroplatys excavatus og Cheiroplatys volsellus, undersøkelse av kjønnsorganene er trolig nødvendig for å skille de tre artene sikkert.

Utbredelse

Arten lever i Queensland.
Morys

Utseende

Små til middelsstore (vingespenn gjerne 20-30 millimeter), brune smygere, ofte med noen små, hvite flekker på forvingene.

Levevis

De aller fleste har larver på gress eller andre enfrøbladete planter.

Utbredelse

Slekten er vidt utbredt i Mellom- og Sør-Amerika, fra Mexico i nord til Bolivia i sør.
Mordet i prestegården

Handling

I St. Mary Mead, er ingen mer foraktet enn Colonel Protheroe. Til og med den lokale presten sier at om han ble drept, ville det være en stor tjeneste for landsbyfolket. Da Colonel Protheroe til og med blir funnet død i den samme prestens arbeidsrom, og med to mennesker som til og med sier å ha vitnet hendelsen, må Miss Marple komme til unnsetning.
Skjersholmane

Skjersholmane er et fergested i Stord kommune i Hordaland. Kaien brukes i sambandene Skjersholmane-Ranavik og Skjersholmane-Borgundøy-Fjeldberg-Sydnes-Utbjoa.
Frem til åpningen av Bømlafjordtunnelen i år 2000 gikk det ferger til Valevåg i Sveio kommune i Hordaland og Utbjoa]i Vindafjord kommune i Rogaland. Ferga til Utbjoa gikk direkte mellom Skjærsholmane og Utbjoa.
Sachs Harbour

Etymologi

Sachs Harbour er oppkalt etter skipet Mary Sachs. Stedets navn på inuvialuktun er Ikahuak. Dette betyr "hvor du går over".
Andreas Cornelius

Landslaget

Han ble tatt ut i Danmarks tropp til VM i fotball 2018 i Russland.
Fylkesvei 5364

Fylkesveg 5364 går mellom Folke Bernadottes vei/Fyllingsdalsveien og Lillehatten i Fyllingsdalen i Bergen. Veien er 2,1 km lang.
Frem til 2019 hadde veien betegnelsen Fv283.
Deildedalen

Deildedalen er en liten dal som er delvis fylt med is og har åpning i nord, mellom Deildenapen og et lignende fjellmassiv like vest i Austre Petermannkjeda i Wohlthatmassivet i Dronning Maud Land. Dalen ble oppdaget og kartlagt fra flyfoto av Den tredje tyske antarktisekspedisjonen i 1938–39. Den ble også kartlagt fra flyfoto og landmålinger av Den sjette norske antarktisekspedisjonen i 1956–60.
«Deilde» er et gammelt navn for et grensemerke eller en grensestein.